text: Actualitzada 02/06/2019 a les 10:33
  El judici del Tribunal Suprem encara la recta final i aquesta setmana només tindrà una única sessió el dimarts dedicada als informes de les acusacions. Fiscalia, advocacia de l'Estat i Vox exposaran oralment els seus arguments davant del tribunal després de les diferents fases del judici, de la declaració de testimonis i de les proves aportades. En la darrera sessió, les tres acusacions van elevar les conclusions a definitives, és a dir, mantenen la mateixa petició de pena i els mateixos delictes (a excepció de Vox amb Santi Vila). En aquesta fase d'informes, però, desgranaran els arguments i les idees principals de les seves tesis. Les defenses van demanar al tribunal que entre l'exposició dels informes de les acusacions i els seus hi hagués un marge de dies per preparar-los bé. Per això, els advocats de la defensa faran el seu relat per defensar l'absolució la setmana vinent, els dies 11 i 12 de juny. El judici acabarà amb el darrer torn de paraula –dels acusats que el vulguin usar- i quedarà vist per a sentència.
  A més, ha fet servir testimonis i proves del judici per justificar la petició de presó per rebel·lió. Crida l'atenció especialment que ha introduït al relat elements que van explicar el major Josep Lluís Trapero o el comissari Ferrán López sobre les reunions amb Puigdemont, Forn i Junqueras sobre les advertències dels riscos que suposava mantenir el referèndum. I sobre que Puigdemont va dir que si hi havia violència l'1-O declararia la independència.
  A més, va introduir una petició expressa al tribunal: que apliqués la llei que determina que no puguin accedir al tercer grau fins que hagin complert almenys la meitat de la condemna. La fiscalia incorpora aquesta petició per als delictes que creu que són «greus» i es vol assegurar també en aquest cas que no es puguin beneficiar de suposats privilegis abans d'hora.
  Comenta el contingut : Penúltima setmana del judici al Suprem dedicada als informes de les acusacions